

Magyarország nagykövetsége

Zágráb

**Heti gazdasági figyelő - HORVÁTORSZÁG**

1. **VÁLLALATI HÍREK**

**Club Adriatic állami cég üzletrész megvásárlására egy kötelező ajánlat érkezett**

A privatizáció végrehajtásáért felelős Átstrukturálási és Értékesítési Központ (CERP) Igazgatósága megvizsgálta a Club Adriatic állami cég üzletrész megvásárlására beérkezett egyetlen kötelező ajánlatot, amelyet a tenderben leírtak szempontjából megfelelőnek minősített. A svájci Immo Invest Partner AG ajánlata 54 M HRK (7,3 M EUR) értékű, ami 6,4 M HRK-val (0,86 M EUR) meghaladja a kiinduló árat. A CERP Igazgatósága az elkövetkező napokban fogja megtartani ülését, amelyen meghozza a beérkezett ajánlattal kapcsolatos döntését.

**Az államháztartás többlettel zárja az évet**

Zdravko Maric pénzügyminiszter bejelentette: az előzetes adatok alapján Horvátország függetlensége óta először fordult elő, hogy az **államháztartás többlettel zárja a tavalyi évet** (megjegyzés: konkrét adatokról Maric nem nyilatkozott). Az államadósság a **GDP arányosan tervezett 79,8 százaléka helyett, 78 százalékra csökkent 2017. év végére**. Az Állami Statisztikai Hivatal és a Horvát Nemzeti Bank végleges adatai 2018 áprilisában várhatóak.

1. **KORMÁNYHATÁROZATOK**

**A 2018. január 4-i kormányülés döntései:**

* Elfogadta a stratégiai fontosságú (melléklet) és Horvátország számára különös érdekkel bíró kereskedelmi társaságok és intézmények (melléklet 2) listáját.
* Elfogadta és parlamentnek megküldte a mezőgazdasági területekről szóló (földtörvény) törvényjavaslatot, amely szerint a mezőgazdasági területek bérlésére vonatkozó pályázatok elbírálásánál elsőbbséget élveznek majd a családi-, kis- és mikró vállalkozások, továbbá az állattenyésztők és a pályakezdő agrárvállalkozók. A bérlési szerződések időtartama 50 évről 25 évre csökkenne.
* Uniós jogharmonizáció keretében jóváhagyta a befektetésösztönzési törvény módosításáról és kiegészítéséről szóló törvényjavaslatot. A módosítások és kiegészítések a belső piac, a kikötők és légi kikötők infrastruktúrájának támogatás, hagyományőrző tevékenységi pályázatok keret, valamint a regionális operatív programok támogatása vonatkozó rendelkezéseket hozták összhangba az EU Bizottság rendeleteivel.
* Irányelveket fogadott el a 2018-2020-as időszakra vonatkozó állami támogatások megítélésére. Ezek a területek, figyelembe véve az EU-s szabályokat a következők: kutatás, fejlesztés és innováció; környezetvédelem; továbbképzés; foglalkoztatás; befektetés, különösképpen regionális támogatás formájában.

**III. A 2018. január 4-i kormányülés nem tárgyalt gazdasági vonatkozású személyügyi előterjesztést.**

Stratégiai fontosságú állami vállalatok és intézmények

|  |  |  |  |
| --- | --- | --- | --- |
| No. | Cég név (Horvát) | Cég név (Magyar) | Szektor |
| 01. | Agencija Alan d.o.o., Zagreb | Alan Ügynökség Kft. | fegyvergyártás |
| 02. | Agencija za komercijalnu djelatnost d.o.o., Zagreb | Állami Örző-Védő Ügynökség Kft. | szolgáltatás |
| 03. | APIS IT d.o.o., Zagreb | APIS IT Kft. | számítástechnika |
| 04. | Autocesta Rijeka – Zagreb d.d., Zagreb | Fiume-Zágráb Autópálya Kft. | autópálya-üzemeltető |
| 05. | Centar za restrukturiranje i prodaju (CERP), Zagreb | Restrukturálási és Értékesítési Központ | vagyonkezelés |
| 06. | Državna agencija za osiguranje štednih uloga i sanaciju banaka (DAB), Zagreb | Állami Bankletétbiztosító | banki szolgáltatás |
| 07. | Državne nekretnine d.o.o., Zagreb | Állami Ingatlankezelő Kft. | ingatlankezelés |
| 08. | Financijska agencija (FINA), Zagreb | Pénzforgalmi Intézet | pénzintézet |
| 09. | HP – Hrvatska pošta d.d., Zagreb | Horvát Posta Rt. | postai szolgáltatások |
| 10. | Hrvatska banka za obnovu i razvitak (HBOR), Zagreb | Horvát Fejlesztési és Újjáépítési Bank | bank |
| 11. | Hrvatska elektroprivreda d.d., Zagreb | Horvát Villamos Művek Rt. | energetika -villamosenergia |
| 12. | Hrvatska kontrola zračne plovidbe d.o.o., Zagreb | Horvát Légiforgalmi Ellenőrző Kft. | légiforgalmi felügyelet |
| 13. | Hrvatska lutrija d.o.o., Zagreb | Horvát Szerencsejáték Rt. | szerencsejáték |
| 14. | Hrvatske autoceste d.o.o., Zagreb | Horvát Autópályák Kft. | autópálya-üzemeltető |
| 15. | Hrvatske ceste d.o.o., Zagreb | Horvát Közutak Kft. | közlekedés |
| 16. | Hrvatske šume d.o.o., Zagreb | Horvát Erdők Kft. | erdészet |
| 17. | Hrvatske vode, Zagreb | Horvát Vízművek  | vízgazdálkodás |
| 18. | Hrvatski operator tržišta energije d.o.o., Zagreb | Horvát energiapiaci Üzemeltető | energiapiac-üzemeltető |
| 19. | HŽ Infrastruktura d.o.o., Zagreb | Horvát Vasutak – Infrastruktúra Rt. | vasúti infrastruktúra |
| 20. | HŽ Putnički prijevoz d.o.o., Zagreb | Horvát Vasutak – Személyszállítás | vasúti személyszállítás |
| 21. | Jadrolinija, Rijeka | Jadrolinija | tengeri szállítmányozás |
| 22. | Janaf d.d., Zagreb | Adria-kőolajvezeték | kőolajszállítás |
| 23. | Odašiljači i veze d.o.o., Zagreb | Odašiljači i veze Kft. | távközlési infrastruktúra |
| 24. | Plinacro d.o.o., Zagreb | Plinacro Kft. | energetika - földgáz |
| 25. | Plovput d.o.o., Split | Plovput Kft. | tengeri közlekedés |
| 26. | Pomorski centar za elektroniku d.o.o., Split | Tengeri Elektronikai Központ Kft. | elektronika-hajózás |

Horvátország számára különös érdekkel bíró kereskedelmi társaságok és intézmények

|  |  |  |  |
| --- | --- | --- | --- |
| No. | Cég név (Horvát) | Cég név (Magyar) | Szektor |
| 01. | ACI d.d. Opatija | ACI Rt. Abbázia | yachtkikötő |
| 02. | Croatia Airlines d.d. | Horvát Légforgalmi Vállalat Rt. | légforgalom |
| 03. | Hrvatska poštanska banka d.d., Zagreb | Horvát Postabank Rt. | kereskedelmi bank |
| 04. | HŽ Cargo d.o.o., Zagreb | Horvát Vasutak – Teherszállítás Kft. | vasúti áruszállítás |
| 05. | Imunološki zavod d.d., Zagreb | Immunológiai Intézet Rt. | egészségügy |
| 06. | Narodne novine d.d., Zagreb | Állami Nyomda és Kiadó Rt. | nyomdaipar, kiadói tevékenység |
| 07. | Zračna luka Dubrovnik d.o.o., Čilipi | Dubrovniki Reptér Üzemeltető Kft. | légi közlekedés |
| 08. | Zračna luka Osijek d.o.o., Klisa | Eszéki Reptér Üzemeltető Kft. | légi közlekedés |
| 09. | Zračna luka Pula d.o.o., Pula | Pulai Reptér Üzemeltető Kft. | légi közlekedés |
| 10. | Zračna luka Rijeka d.o.o., Omišalj | Fiumei Reptér Üzemeltető Kft. | légi közlekedés |
| 11. | Zračna luka Split d.o.o., Kaštel Štafilić | Spliti Reptér Üzemeltető Kft. | légi közlekedés |
| 12. | Zračna luka Zadar d.o.o., Zadar | Zárai Reptér Üzemeltető Kft. | légi közlekedés |
| 13. | Zračna luka Zagreb d.o.o., Zagreb | Zágrábi Reptér Üzemeltető Kft. | légi közlekedés |

Horvátország számára különös érdekkel bíró kereskedelmi társaságok és intézmények, amelyben a horvát állam tulajdona alacsonyabb, mint 50 százalék, és amelynek részvényei az értékpapír piacon is forognak

|  |  |  |  |
| --- | --- | --- | --- |
| No. | Cég név (Horvát) | Cég név (Magyar) | Szektor |
| 1. | INA – Industrija nafte d.d., Zagreb | INA Olajipari Rt.  | olajipar |